17 Oktober

17 Oktober merupakan hari ke-290 (hari ke-291 dalam tahun lompat) dalam takwim Gregorius. Tinggal 75 hari sebelum memasuki tahun selepasnya.

Hari ini juga merupakan:
 Hari Pembasmian Kemiskinan Antarabangsa;
 Hari Dessalines di Haiti (1806).

Peristiwa 

 1346 - Perang Seratus Tahun: Raja David II dari Scotland ditawan tentera England dalam Pertempuran Neville's Cross.
 1448 - Perang Uthmaniyyah di Eropah: Tentera Hungary pimpinan John Hunyadi mula bertempur dengan tentera Uthmaniyyah pimpinan Sultan Murad II.
 1604 - Ahli astronomi Jerman Johannes Kepler (gambar) melihat suatu bintang yang luar biasa terang muncul secara tiba-tiba di buruj Ophiuchus.
 1662 - Raja Charles II dari England menjual Dunkerque kepada Perancis dengan harga £40,000.
 1860 - The Open Championship, kejohanan utama tertua dalam golf lelaki, dimainkan buat pertama kali di Prestwick, South Ayrshire, Scotland.
 1973 - OAPEC memulakan sekatan minyak terhadap beberapa negara barat yang dipercayai membantu Israel dalam Perang Yom Kippur.
 1989 - Gempa bumi 6.9 Mw melanda Kawasan Teluk San Francisco, California, membunuh 63 orang dan mencederakan 3,757 yang lain.
 2003 - Kemuncak pencakar langit 106-tingkat Taipei 101 dipasang, membolehkannya menjadi bangunan tertinggi di dunia mengatasi Menara Berkembar Petronas (hingga 2007).
 2009 - Jenson Button dan Brawn GP memenangi Kejohanan Formula Satu musim 2009‎.
 2012 - Penemuan planet bersaiz Bumi (gambaran artis) di sistem najam terdekat denga Bumi, Alpha Centauri diumumkan.
 2016 - Sekumpulan pelombong menjumpai batu jed gergasi seberat 175 tan memiliki ukuran setinggi 2.75 meter dan masing masing 5.5 meter lebar serta panjang yang dianggarkan bernilai RM 718 juta di sebuah lombong terpencil di Kachin, Myanmar.

Kelahiran 
 1972 - Eminem,  seorang penyanyi rap, penerbit rakaman, penulis lirik dan pelakon Amerika Syarikat

 1975 - Pelakon terkenal Angelina Jolie dilahirkan di Amerika Syarikat.

 1991 - Boy William, pelakon dan penyanyi lelaki Indonesia.

Kematian 
 1976 - Raja Tun Uda Al-Haj bin Raja Muhammad, seorang Menteri Besar Selangor ke-2

Oktober
Hari dalam tahun